CELEX: 62012FN0132
Language: el
Date: 2012-11-07 00:00:00
Title: Υπόθεση F-132/12: Προσφυγή της 7ης Νοεμβρίου 2012 — ΖΖ κ.λπ. κατά Επιτροπής

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/73
            
         Προσφυγή της 7ης Νοεμβρίου 2012 — ΖΖ κ.λπ. κατά Επιτροπής
   (Υπόθεση F-132/12)
   2013/C 26/152
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες: ΖΖ και λοιποί (εκπρόσωποι: F. Di Gianni, G. Coppo, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως σχετικά με την απόρριψη του αιτήματος για την ικανοποίηση της ηθικής βλάβης που υπέστησαν οι προσφεύγοντες, λόγω της δολοφονίας μέλους της οικογένειάς τους, υπαλλήλου της Επιτροπής, και της συζύγου του.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Αρμόδιας για τους Διορισμούς Αρχής (ΑΔΑ) της 26ης Ιουλίου 2012, η οποία κοινοποιήθηκε στις 31 Ιουλίου 2012·
            
         
               —
            
            
               να υποχρεώσει την Επιτροπή να καταβάλει το ποσό των 463 050 ευρώ σε κάθε έναν από τους κληρονόμους του δολοφονημένου υπαλλήλου, ως χρηματική ικανοποίηση για την ψυχική οδύνη που υπέστησαν·
            
         
               —
            
            
               να υποχρεώσει την Επιτροπή να καταβάλει το ποσό των 308 700 ευρώ στον πρώτο των προσφευγόντων, ως χρηματική ικανοποίηση για την ψυχική οδύνη που υπέστη·
            
         
               —
            
            
               να υποχρεώσει την Επιτροπή να καταβάλει το ποσό των 308 700 ευρώ στον δεύτερο των προσφευγόντων, ως χρηματική ικανοποίηση για την ψυχική οδύνη που υπέστη·
            
         
               —
            
            
               να υποχρεώσει την Επιτροπή να καταβάλει το ποσό των 154 350 ευρώ στον τρίτο των προσφευγόντων, ως χρηματική ικανοποίηση για την ψυχική οδύνη που υπέστη·
            
         
               —
            
            
               να υποχρεώσει την Επιτροπή να καταβάλει το ποσό των 154 350 ευρώ στον τέταρτο των προσφευγόντων, ως χρηματική ικανοποίηση για την ψυχική οδύνη που υπέστη·
            
         
               —
            
            
               να υποχρεώσει την Επιτροπή να καταβάλει στους κληρονόμους του δολοφονημένου υπαλλήλου, το ποσό των 574 000 ευρώ για την ψυχική οδύνη που υπέστησαν κατά την ώρα της αγωνίας του·
            
         
               —
            
            
               να υποχρεώσει την Επιτροπή να καταβάλει αντισταθμιστικούς τόκους και τόκους υπερημερίας με τις προσαυξήσεις·
            
         
               —
            
            
               να καταδικάσει την καθής στα δικαστικά έξοδα.